लालटेन के सहारे अमरसर के ग्रामीण
भास्कर न्यूज | पोकरण (आंचलिक)
ग्रामपंचायत भैंसड़ा के राजस्व ग्राम अमरसर स्थित रेशमाणियों की ढाणी, मोतीसिंह की ढाणी, जेतुखां की ढाणी, चोथों की ढाणी मंगलियों की ढाणी के ग्रामीणों को आज भी अंधेरे में जीवन यापन करना पड़ रहा है। डिस्कॉम द्वारा इस संबंध को काई कार्रवाई नहीं करने के कारण ग्रामीणों आज भी चिमनी लालटेन के सहारे रहना पड़ रहा है। वहीं जनप्रतिनिधियों द्वारा ग्रामीणों को आश्वास देकर गुमराह किया जा रहा है।
समाजसेवी गेनाराम पंवार ने बताया कि तीन वर्ष पूर्व सरकार ने मुख्यमंत्री बिजली योजना के तहत ऐसे घरों को चिन्हित कर ग्रामीणों द्वारा द्वारा फाइलें जमा करवाई गई थी। उसके बाद आज तक विभाग द्वारा इन फाइलों पर कोई ध्यान नहीं देने के कारण लगभग 100 से अधिक घरों की आबादी वाले लोगों को सरकार द्वारा चलाई गई योजना से महरूम है। पंवार ने बताया कि डिस्कॉम पोकरण में पांच-पांच ग्रुप में फाइलें जमा करवाई गई थी। उसके बाद विभागीय लापरवाही के चलते ग्रामीणों को इसका खमियाजा भुगतना पड़ रहा है।
ग्रामीणों ने इस संबंध में कई बार जिला कलेक्टर, स्थानीय प्रशासन को कई बार अवगत करवाया गया लेकिन अधिकारियों द्वारा आश्वास के बाद भी कुछ नहीं दिया तथा ग्रामीणों को पिछले तीन साल से डिस्कॉम कार्यालय के चक्कर काट रहे वहीं विभाग के अधिकारियों द्वारा इस ओर कोई ध्यान नहीं दिया जा रहा है। जिसके चलते ग्रामीणों में डिस्कॉम के खिलाफ के रोष व्याप्त है।
hin_Deva bho_Deva hin_Deva hin_Deva hin_Deva